b"\n_START_ARTICLE_\nEnric del Palatinat\n_START_SECTION_\nHist\xc3\xb2ria\n_START_PARAGRAPH_\nEnric era descendent de la casa de Wittelsbach i fill de l'elector Felip del Palatinat i germ\xc3\xa0 del tamb\xc3\xa9 elector Llu\xc3\xads V del Palatinat. Va ser bisbe d'Utrecht elegit pels cap\xc3\xadtols de la catedral. Tanmateix, no va tenir el suport de l'emperador Carles V ni del Duc Carles de Gueldre, que li van fer la vida impossible. La resist\xc3\xa8ncia dels ciutadans d'Utrecht va arribar fins al punt d'invitar les tropes de Gueldre a ocupar la ciutat, Enric no va tenir m\xc3\xa9s remei que cercar ajut en els Habsburg, aquests van restaurar r\xc3\xa0pidament l'ordre, per\xc3\xb2 a canvi, el bisbe va haver de renunciar a les terres controlades pel bisbat. Aquesta ren\xc3\xbancia va ser confirmada en el Tractat de Schoonhoven el 15 de novembre de 1527, i el 21 d'octubre de 1528 el bisbe Enric va jurar lleialtat a Carles V. Aquest va ser el final del bisbat d'Utrecht com a poder territorial. A l'agost de 1529 el papa Climent VII va donar el poder per a la transfer\xc3\xa8ncia de les terres i Enric va renunciar com a bisbe d'Utrecht per centrar-se en el bisbat de Worms del que havia estat nomenat bisbe des de 1523, va restaurar la resid\xc3\xa8ncia d'estiu del bisbe a Dirmstein que havia estat desmantellada durant la Guerra dels camperols de 1525."